29.05.2021 11:35 Сацыяльны ракурс\nУ Мінскім гарадскім інстытуце развіцця адукацыі адбылася адкрытая навукова-практычная канферэнцыя “Ад экалагічнай асветы да ўстойлівага развіцця: шляхі, праблемы, перспектывы”. Удзел у ёй узялі прадстаўнікі ўстаноў адукацыі і арганізацый Беларусі, Расіі і Германіі. Канферэнцыя праводзілася ў рамках сумеснага нямецка-беларускага праекта “Стварэнне рэсурснага цэнтра экалагічнай асветы “Сеткавая экалабараторыя” пры садзейнічанні праграмы падтрымкі Беларусі.\nРэальныя справы без фармалізму\nТаццяна Мароз, рэктар Мінскага гарадскога інстытута развіцця адукацыі, адкрываючы канферэнцыю, паразважала пра тое, што трэба зрабіць, каб экалагічная культура асобы стала трэндам развіцця сучаснага грамадства. У прыватнасці, яна адзначыла: “Вельмі часта фарміраванне экалагічнай культуры асобы навучэнцаў разглядаецца педагогамі як павышэнне ўзроўню экалагічнай кампетэнтнасці, авалоданне ведамі і навыкамі прыродаахоўнай дзейнасці і экаадпаведнымі паводзінамі. Але, на жаль, фармальнае авалоданне эколагабяспечнымі ведамі не заўсёды з’яўляецца кіраўніцтвам да дзеяння, калі пры гэтым няма ўстойлівага жадання выкарыстоўваць іх у штодзённым жыцці і прафесійнай дзейнасці. Праведзеныя даследаванні выявілі, што ступень ведаў навучэнцаў з кожным годам няўхільна расце, а ўзровень экалагічна абгрунтаванай дзейнасці застаецца па-ранейшаму нізкім… Разам з тым у межах праведзенага сацыялагічнага апытання сярод навучэнцаў і педагогаў адміністрацыйных раёнаў Мінска, Гальшан Ашмянскага раёна, дзяржслужачых сярэдняга звяна намі была выяўлена асноўная праблема: веды аб “зялёнай эканоміцы” носяць фрагментарны характар і звязаны часцей за ўсё з удзелам у розных мерапрыемствах экалагічнай накіраванасці. Акрамя таго, няма дакладных крытэрыяў для вызначэння экалагічнасці ўстаноў адукацыі і прадпрыемстваў і не ў поўнай меры сфарміраваны неабходныя кампетэнцыі і экалагічная культура”.\nКаб паспрыяць паляпшэнню сітуацыі, у перыяд з 2019 па 2021 год ініцыятыўнай групай МГІРА сумесна з нямецкімі партнёрамі з арганізацыі Minsk Club Bonn і быў створаны рэсурсны цэнтр экалагічнай асветы “Сеткавая экалабараторыя”. Галоўная мэта праекта — стварэнне рэгіянальнай мультыпрофільнай інфармацыйна-адукацыйнай пляцоўкі, у рамках якой будзе сфарміраваны банк даных станоўчых практык у галіне ўстойлівага развіцця, скаардынавана дзейнасць устаноў адукацыі раёнаў Мінска, рэалізаваны комплекс дыстанцыйных адукацыйных паслуг, накіраваных на экалагічную асвету, якія прадастаўляюцца шырокім слаям насельніцтва з дапамогай інфармацыйна-камунікацыйных тэхналогій.\nНавізна прапанаванага праекта — у аб’яднанні рэсурсаў рэгіёна па экалагічнай асвеце. Ужо распрацаваны і ўкаранёны тры адукацыйныя праграмы для дарослых у аб’ёме 36 гадзін: “Рэалізацыя прынцыпаў устойлівага развіцця ва ўстановах адукацыі”, “Стратэгія адукацыі ў інтарэсах устойлівага развіцця. Эфектыўны фандрайзінг” і “Назіранне за воднымі аб’ектамі для арганізацыі даследчай дзейнасці навучэнцаў”. Для вучняў 7—8 класаў быў распрацаваны і ўкаранёны дыстанцыйны факультатыў “Экадрайв”. З верасня 2020 года ідзе працэс стварэння мультыпрофільнага інфармацыйна-адукацыйнага партала “Сеткавая экалабараторыя” (http://ecolab.minskedu.gov.by/), які стаў рэсурсным цэнтрам.\nДзмітрый Карпіевіч, каардынатар кірунку “Устойлівае развіццё” ў Праграме падтрымкі Беларусі, адзначыў важнасць укаранення ідэй устойлівага развіцця ў розных сферах дзейнасці і ў першую чаргу ў сістэме адукацыі. Інфармаванасць жыхароў краіны і іх уключэнне ў дзейнасць па рэалізацыі Мэт устойлівага развіцця створаць магчымасці для вырашэння важных сацыяльных задач.\n“Роля адукацыі ў дасягненні МУР, у садзейнічанні руху ў кантэксце ўстойлівага развіцця фундаментальная. І з прыняццем павесткі дня — 20 30 гэтая роля і магчымасці адукацыі толькі ўзрастаюць. Зразумела, што перш за ўсё маюцца на ўвазе вучэбна-выхаваўчы працэс, уключэнне ідэй устойлівага развіцця ў змест, падыходы, метады і методыку навучання прадмету, але не менш важна і тое, каб гэта знаходзіла прымяненне на практыцы. Устойлівае развіццё — гэта не проста веды, але і кампетэнцыі, якія мы павінны выкарыстоўваць у сваім прафесійным і асабістым жыцці, таму так важна, каб установы адукацыі выступалі флагманамі ўстойлівага развіцця, праводзілі мерапрыемствы па прынцыпах устойлівага развіцця, прасоўвалі зялёны офіс, каб уцягваліся ў жыццё сваёй мясцовай супольнасці. Прыемна, што ў Беларусі такіх практык ужо шмат”.\nГрэгар Хон-Бергхорн, старшыня клуба “Мінск-Бон”, расказаў пра вопыт правядзення экалагічных семінараў у Боне са студэнтамі з Мінска, перш за ўсё з БДТУ, па тэме “Крыніцы альтэрнатыўных энергій”. У прыватнасці, беларускія студэнты мелі магчымасць азнаёміцца з працэсам атрымання сонечнай, ветравой, геатэрмальнай і іншых відаў энергіі і на свае вочы ўбачылі, як гэтая энергія выкарыстоўваецца на прадпрыемствах Германіі, у гатэлях і інш.\nАб арганізацыі гарадскіх фестываляў з захаваннем экалагічных норм паведаміла Наталля Нойман, член старшынскага савета клуба “Мінск-Бон”. На прыкладзе правядзення фестываляў у гарадах Бон і Мюнхен Наталля паказала, як можна зменшыць нагрузку на навакольнае асяроддзе. Дар’я Хірш, каардынатар экагорада Бон, супрацоўніца дэпартамента па ахове навакольнага асяроддзя і азеляненні горада і мясцовага офіса па пытаннях МУР на месцах, расказала пра падтрымку дробных і сярэдніх фермерскіх гаспадарак, якія арыентаваны на арганічнае земляробства, пра ўвядзенне ў рацыён навучэнцаў устаноў адукацыі горада сертыфікаваных экапрадуктаў. Ёсць ідэя развіваць экагаспадаркі і на базе школьных агародаў.\nЭкамода для моладзі\nВыступаючы па тэме “Стварэнне маладзёжнага экакааператыва “Арганіка”, Дзмітрый Субцэльны, старшыня Беларускай асацыяцыі клубаў ЮНЕСКА, віцэ-прэзідэнт Сусветнай і Еўрапейскай федэрацый клубаў, цэнтраў і асацыяцый ЮНЕСКА, расказаў пра магчымасці і перспектывы стварэння цэнтраў прадпрымальніцтва ў сельскай мясцовасці, што ў сваю чаргу гарантуе новыя працоўныя месцы і ўстойлівасць пражывання для сельскай моладзі. Адным з яркіх прыкладаў стаў Лядзенскі дзіцячы сад — сярэдняя школа Чэрвеньскага раёна, дзе быў створаны кааператыў “Арганіка”. У межах праекта ў развіццё школы былі інвесціраваны сродкі на набыццё міні-трактара, цяпліцы, саджанцаў для закладкі фруктовага саду, насення, расады, кветак і інш.\n“Праект стаў вельмі паспяховы, інавацыйны, менавіта мадэльны, і яго можна мультыплікаваць. Цяпер наша агульная задача — падумаць, як падтрымаць маладых людзей з сельскіх рэгіёнаў Беларусі, якія матываваны на развіццё эказемляробства ў сваіх населеных пунктах і распрацоўваюць цікавыя стартапы, як дапамагчы ім пазнаёміцца са станоўчым вопытам равеснікаў у іншых краінах. Бо важна не толькі навучыць, але і аказаць падтрымку”, — адзначыў Д.Субцэльны.\nДзейнасць Цэнтра экалагічных рашэнняў у галіне экалагічнай асветы прадставіў Яўген Лабанаў, яго дырэктар. Супрацоўнікі Цэнтра экалагічных рашэнняў прымалі актыўны ўдзел у мерапрыемствах нямецка-беларускага праекта, выступаючы ў якасці членаў журы экалагічных конкурсаў, працуючы з настаўнікамі горада ў рамках адукацыйных праграм. Я.Лабанаў расказаў пра стварэнне экасцежак у гарадах, каб акцэнтаваць увагу іх жыхароў на дзікай прыродзе: на інтэрактыўных стэндах можна паслухаць шмат цікавага пра прыроду, паглядзець відэа і інш. Акрамя таго, ён падзяліўся вопытам работы па мінімізацыі шкоды ад пластыку (у прыватнасці, у межах праекта “Школы без пластыку”).\nЦікавым вопытам падзяліліся калегі з Расійскай Федэрацыі. Алег Касцяйчук, загадчык навуковага сектара метадычнага аддзела Палаца навучэнскай моладзі Санкт-Пецярбурга, расказаў пра развіццё лічбавай кампетэнтнасці сучаснага настаўніка ў кантэксце рэалізацыі МУР. Пра навукова-метадычны падыход да фарміравання экалагічнай культуры студэнтаў расказала Настасся Перасунька, спецыяліст аддзела навуковых даследаванняў Арэнбургскага дзяржаўнага педагагічнага ўніверсітэта.\nПра тое, як фарміруецца экалагічная культура старшакласнікаў у гімназічных клубах, навуковым таварыстве навучэнцаў, падчас супрацоўніцтва з вучонымі-эколагамі, удзельнікам сустрэчы расказала Наталля Бушная, дырэктар гімназіі № 1 імя Францыска Скарыны Мінска.\nПартнёрам па праекце з беларускага боку з’яўляецца Гальшанская сярэдняя школа Ашмянскага раёна. Марына Гайдукевіч, дырэктар школы, прадставіла сістэму работы навучэнцаў і педагогаў ва ўсіх мерапрыемствах названага праекта. У прыватнасці, яны правялі “Экалагічны маніторынг водаахоўнай зоны ракі Гальшанка” і распрацавалі комплекс мер па захаванні і паляпшэнні стану ракі.\nПадчас работы секцый установы адукацыі падзяліліся сваім вопытам па фарміраванні ў маладых педагогаў экалагічных культурна-сеткавых зносін (сярэдняя школа № 142 Мінска), па арганізацыі экалагічнага выхавання ў групе дзяцей з цяжкімі парушэннямі маўлення (яслі-сад № 236 Мінска), па экалагізацыі школьнага курса хіміі і біялогіі (сярэдняя школа імя Янкі Купалы № 19 Мінска), па стварэнні экасцежкі “Горад птушак” у Мінску і ўвядзенні моды на экадэвайсы ў штодзённым жыцці.\nУдзельнікі секцыі “Сучасныя адукацыйныя тэхналогіі ў экалагічнай адукацыі” расказалі, як арганізуюць даследчую дзейнасць у экакірунку па хіміі, як дапамагаюць дасягаць Мэт устойлівага развіцця Steam-тэхналогіі і праектна-даследчая дзейнасць і інш. Удзельнікі канферэнцыі прадставілі і механізмы выканання МУР у межах сістэмы дашкольнай, агульнасярэдняй і дадатковай адукацыі дзяцей, моладзі і дарослых. Тут вялася гутарка пра фарміраванне экалагічнай культуры падлеткаў у поліэтнічным асяроддзі (сярэдняя школа № 180 Мінска), пра праблемы ўздзеяння метэаралагічных і касмічных фактараў на здароўе чалавека (сярэдняя школа № 32 Магілёва), пра ролю медыятыўных тэхналогій у стварэнні бяспечнага і бесканфліктнага асяроддзя ва ўстановах адукацыі (МГІРА), пра ролю “Казак для больш справядлівага свету” (гімназія № 22 Мінска). Удзельнікі секцыі “IT- тэхналогіі ў экалагічнай адукацыі” падзяліліся сваім вопытам навучання з дапамогай лічбавых тэхналогій, электронных дыдактычных гульняў для выхавання асноў экалагічнай культуры і інш.\nАрганізатары спадзяюцца, што канферэнцыя, якая ў анлайн- і афлайн-фарматах аб’яднала 140 удзельнікаў з устаноў адукацыі Беларусі, а таксама з Германіі і Расіі, паспрыяе большай зацікаўленасці тэмай устойлівага развіцця сярод удзельнікаў і дапаможа ім укараняць самы цікавы вопыт у сваіх установах адукацыі.\nФота прадастаўлены ўдзельнікамі канферэнцыі.\nМінскі гарадскі інстытут развіцця адукацыінавукова-практычная канферэнцыя


2018.05.25 18:59\tВІДЭА\n2018.05.21 16:15\tВІДЭА\nБеларусы вінныя банкам увесь свой заробак\nБольш за Br 3 млрд вінныя банкам беларусы. У гэтым не было б нічога страшнага, каб не факт, што ўся налічаная заработная плата ў краіне…\n2018.05.18 17:54\tВІДЭА\nЧаму вяскоўцам прапаноўваюць такі нестандартны варыянт аплаты?\n2018.05.15 21:44\tВІДЭА\n«Па 500 тут няма». Гэтак шчыра на самаробнай шыльдзе напісаў жыхар Оршы ды паставіў яе на цэнтральнай плошчы гораду. Заробак маладзёну не ўзнялі, затое далі…\n2018.05.07 13:56\tВІДЭА\n2018.05.07 09:40\tВІДЭА\nМіністр эканомікі распавёў, калі беларусы атрымаюць «па $ 500»\nЗаробак у 1000 рублёў будзе тады, калі прадукцыйнасць працы будзе апярэджваць рост аплаты працы.\n2018.04.25 23:38\tВІДЭА\nАбвесціць банкруцтва – пазбавіцца праблемаў па пазыках. Гэткую стратэгію абрала кіраўніцтва Кастюковіцкага леспрамгасу, што на Магілеўшчыне. Дзейнасць прадпрыемства спыніла ўжо амаль як два гады, аднак…\n2018.04.19 13:03\tВІДЭА\nБеларуская мова спусташае сямейны бюджэт\nКолькi каштуе гадаванне дзiцяці ў Беларусi, на чым даводзіцца эканомiць бацькам i чаму беларусы не могуць дазволіць сабе беларускую мову.\n2018.04.17 17:14\tВІДЭА\nБеларусам не хапае грошай, бо ядуць зашмат мяса\n2018.04.12 14:01\tВІДЭА\n2018.03.31 23:47\tВІДЭА\nУ Міжнародны дзень смеху беларусам будзе не да смеху.


Пледы ад Ляхавіцкай раённай арганізацыі Беларускага саюза жанчын — Ляховичи. Ляховичский вестник. Ляхавiцкi веснiк. Новости города Ляховичи Брестской области\n11/01/2019 348 redakcyja\nНавагоднія святы – добрая магчымасць падрыхтаваць цікавыя і прыгожыя падарункі не толькі сваім блізкім і родным, але і тым катэгорыямграмадзян, якія асабліва маюць у гэтым патрэбу: дзецям, пажылым людзям, інвалідам.\nРаённая арганізацыя Беларускага саюза жанчын з 10 па 20 снежня правяла дабрачынную акцыю “Цяпло нашых сэрцаў”. У ёй прынялі ўдзел нераўнадушныяі творчыя рукадзельніцы, якія двайной ніткай спіцамі ці кручком вязалі квадраты памерам 20 на 20 сантыметраў, а потым злучалі іх у яркія, цёплыя пледы. Кожны выраб атрымаўся не толькі прыгожым, але і арыгінальным, але і непаўторным.\nПледы былі перададзены ў Ганчароўскі дом сумеснага пражывання пажылых людзей і інвалідаў. Зробленыя ад шчырага сэрца навагоднія падарункі, асабліва прыдатныя ў халодныя зімовыя дні, атрымалі 12 састарэлых людзей.\nТакія арыгінальныя падарункі рыхтаваў увесь раён. А ўстановы адукацыі Жарабковіцкая і Начаўская сярэднія школы, Падлескі дзіцячы сад-базавая школа аказалі садзеянн ў злучэнні квадратаў у пледы.\nБСЖ прыняла ўдзел і ў акцыі «Нашы дзеці». Падрыхтавалі навагоднія падарункі са смачнымі цукеркамі, цацкамі, зробленымі сваімі рукамі, канцылярскімі прыладамі і перадалі іх у ЦКРНіР.\n28 снежня, такія ж падарункі атрымалі два навучэнцы Жарабковіцкай СШ і два выхаванцы Жарабковіцкага ДС.\nТак раённая арганізацыя БСЖ, а разам з ёй і ўсе неабыякавыя да чужой бяды людзі даставілі радасць у перадсвяточныя дні і падарылі часцінку свайго цяпла многім з тых, хто меў патрэбу ў дапамозе.\nВялікі дзякуй усім, хто не застаўся ў баку ад дабрачыннасці.\nВольга БУРАК, старшыня раённай арганізацыі БСЖ.\n← Зимняя дорога. Рекомендации по управлению автомобилем на зимней дороге\nШкольнікі Ляхавіччыны спаборнічалі ў лыжных гонках →\nБрэстчына без тытуню. Пад такой назвай з 5 па 31 мая ў вобласці праводзіцца інфармацыйна-адукацыйная акцыя\n29/05/2015 redakcyja 1


Галоўная старонка > Ацэнка, якая дапамагае вучыцца\nІ на завяршэнне. Калегі, калі нехта з вас не можа забяспечваць дастатковую накапляльнасць адзнак, якая задавальняе правяраючых (такое бывае, паколькі настаўніку шкада часу на праверку ведаў асобных вучняў, трэба ж вывучаць новы матэрыял), то не хавайцеся за тэхналогію актыўнай ацэнкі. Вядомы выпадкі, калі настаўнік, каб абараніцца, гаворыць: “Я працую па актыўнай ацэнцы”. Не гаварыце так, бо пры гэтым вы, магчыма, дыскрэдытуеце актыўную ацэнку. Лепш пастарайцеся асвоіць яе, каб рэальна павысіць якасць адукацыі сваіх вучняў. Калі вы яшчэ не спампавалі на свой камп’ютар кнігу “Актыўная ацэнка ў дзеянні: вопыт настаўнікаў Беларусі”, то зрабіце гэта на сайце www.aacenka.by .\nЗыходны URL: http://www.nastaunik.info/node/14795